ai4bharat/Pralekha huggingface dataset:
பிரதமர் அலுவலகம்
தூய்மை இந்தியா தினம் – 2019-ஐ பிரதமர் நரேந்திர மோடி தொடங்கி வைத்தார்.
சபர்மதி ஆசிரமத்தில் மகாத்மா காந்திக்கு அஞ்சலி செலுத்தினார்.
மகாத்மா காந்தியின் வாழ்க்கை வரலாற்றை சித்தரிக்கும் அஞ்சல் தலை மற்றும் வெள்ளி நாணயத்தை வெளியிட்டார்.
குஜராத் மாநிலம் அகமதாபாத்தில் உள்ள சபர்மதி ஆசிரமத்தில் குழந்தைகள் மற்றும் தன்னார்வலர்களுடன் கலந்துரையாடினார்.
பிரதமர் திரு நரேந்திர மோடி, அகமதாபாத்தில் இன்று  தூய்மை இந்தியா தினம் – 2019 கொண்டாட்டங்களை தொடங்கி வைத்தார். மகாத்மா காந்தியின் 150 ஆவது பிறந்த நாளை குறிக்கும் வகையில், அஞ்சல் தலை மற்றும் வெள்ளி நாணயத்தையும் அவர் வெளியிட்டார். மேலும், தூய்மை இந்தியா விருதுகளையும் அவர் வழங்கினார். முன்னதாக, சபர்மதி ஆசிரமத்தில் மகாத்மா காந்திக்கு அவர் அஞ்சலி செலுத்தினார். அங்குள்ள நூல்நூற்பு மையத்தை பார்வையிட்ட அவர், குழந்தைகளுடனும் கலந்துரையாடினார்.
‘தூய்மை இந்தியா தின’ நிகழ்ச்சியில் பங்கேற்ற ஊராட்சித் தலைவர்களிடம் உரையாற்றிய பிரதமர் திரு நரேந்திர மோடி, மகாத்மா காந்தியின் 150 ஆவது பிறந்த நாளை ஒட்டுமொத்த உலகமும் கொண்டாடிக் கொண்டிருப்பதாகவும், சில தினங்களுக்கு முன் ஐநா சபையின் சார்பில், காந்திஜி பற்றிய அஞ்சல் தலை வெளியிட்ட பிறகு, இந்த நிகழ்ச்சி மேலும் பிரபலமடைந்து உள்ளதாகவும் தெரிவித்தார். தமது வாழ்நாளில் சபர்மதி ஆசிரமத்தை பார்வையிடும் வாய்ப்பு பலமுறை கிடைத்திருப்பதாக குறிப்பிட்ட அவர், ஒவ்வொரு முறை இங்கு வந்து செல்லும் போதும், புதிய சக்தி கிடைப்பதாகக் கூறினார்.
பல்வேறு கிராமங்கள், திறந்தவெளி கழிப்பிடம் இல்லாத பகுதிகளாக அறிவிக்கப்பட்டு வருவதை சுட்டிக்காட்டிய பிரதமர் மோடி, நாட்டில் உள்ள அனைத்து குடிமக்கள், குறிப்பாக இந்த கிராமங்களில் உள்ள மக்களுக்கும், ஊராட்சித் தலைவர்கள் மற்றும் தூய்மைப் பணியில் ஈடுபட்ட அனைத்துப் பணியாளர்களுக்கும் தமது பாராட்டுதல்களை தெரிவித்துக் கொண்டார். வயது, சமூகம் மற்றும் பொருளாதார நிலைகளுக்கு அப்பாற்பட்டு, தூய்மை, கண்ணியம் மற்றும் மரியாதையை ஏற்படுத்த ஒவ்வொருவரும் பாடுபட்டு வருவதாகவும் அவர் தெரிவித்தார். நமது இந்த வெற்றியைக் கண்டு உலகமே வியப்பதாக கூறிய பிரதமர், இதற்காக நம்மை கவுரவித்து வருவதாகவும் குறிப்பிட்டார். நாடுமுழுவதும் 11 கோடி நவீனக் கழிப்பறைகளை கட்டிக்கொடுத்ததன் மூலம், 60 மாதங்களில் 60 கோடிக்கும் மேற்பட்ட மக்களுக்கு கழிப்பறை வசதி ஏற்படுத்திக் கொடுத்த இந்தியாவைக் கண்டு ஒட்டுமொத்த உலகமும் வியப்பதாகவும் அவர் தெரிவித்தார்.
பொதுமக்கள் பங்கேற்பும், தன்னார்வலர்களின் உழைப்பும், தூய்மை இந்தியா இயக்கத்தின் முத்திரையாகி இருப்பதுடன், இந்த இயக்கத்தின் வெற்றிக்கும் காரணமாகி இருப்பதாகவும் பிரதமர் குறிப்பிட்டார். இந்த இயக்கத்திற்காக தங்களது இதயப்பூர்வ ஒத்துழைப்பை நல்கியதற்காக ஒட்டுமொத்த நாட்டிற்கும் அவர் நன்றி தெரிவித்துக் கொண்டார். பொதுமக்கள் பங்கேற்பதன் அவசியத்தை வலியுறுத்திய பிரதமர், ஜல் ஜீவன் இயக்கம் மற்றும் ஒருமுறை மட்டும் உபயோகிக்கக்கூடிய பிளாஸ்டிக்கை 2022 க்குள் ஒழிப்பதற்கு கூட்டு முயற்சிகள் அவசியம் என்றும் தெரிவித்தார்.
தமது தலைமையிலான அரசு, மகாத்மா காந்தியின் கனவுகளை நனவாக்க பாடுபட்டு வருகிறது என்றும் பிரதமர் தெரிவித்தார். அந்த வகையில், தற்சார்பு அடைதல், வாழ்க்கையை எளிமைப்படுத்துதல் மற்றும் வளர்ச்சிப் பணிகளை கடைக்கோடிப் பகுதிக்கும் கொண்டு செல்வதை உறுதி செய்ய, அரசு மேற்கொண்டு வரும் முயற்சிகளையும் அவர் சுட்டிக்காட்டினார். நாட்டின் மேம்பாட்டிற்காகவும், நாடு மேற்கொள்ளும் முயற்சிகளை வெற்றியடையச் செய்யவும் உறுதி ஏற்குமாறு பொதுமக்களை அவர் கேட்டுக் கொண்டார். இதுபோன்று 130 கோடி மக்களும் உறுதியேற்பதன் மூலம், நாட்டில் மாபெரும் மாற்றத்தை ஏற்படுத்த முடியும் என்றும் பிரதமர் நம்பிக்கை தெரிவித்துள்ளார்.
சிறப்பு சேவைகள் மற்றும் கட்டுரைகள்
தேசிய அளவிலான வினாடி-வினா போட்டி முதல் பரிசு ரூ.5000 என அறிவிப்பு
மத்திய புள்ளியியல் மற்றும் திட்ட அமலாக்க அமைச்சகம் வரும் 27-ந் தேதி முதல் அடுத்த மாதம் 3-ந் தேதி வரை ஒரு வார கால விடுதலையின் அமிர்தப் பெருவிழா சிறப்பு கொண்டாட்டத்திற்கு ஏற்பாடு செய்துள்ளது. இதன் ஒரு பகுதியாக இந்நாள் மற்றும் முன்னாள் கல்லூரி / பல்கலைக்கழக மாணவர்களுக்காக அன்வேஷா 2022  என்னும் வினாடி-வினாப் போட்டியை வரும் 27-ந் தேதி மாநில தலைநகரங்களில் அந்தந்த பிராந்திய அலுவலகங்களால் நடத்தப்படுகிறது.
விடுதலையின் அமிர்தப் பெருவிழா கொண்டாட்டத்தில் மாணவர்களை ஈடுபடுத்தும் வகையில் அவர்களிடையே அதிகாரப்பூர்வ புள்ளி விவரங்கள் குறித்து விழிப்புணர்வை ஏற்படுத்த இந்தப் போட்டி நடத்தப்படுவதாகவும், இதில் மாணவர்கள் பெருமளவில் பங்கேற்க வேண்டும் என்றும் தேசிய புள்ளியியல் சென்னை மண்டல அலுவலகத்தின் துணைத் தலைமை இயக்குனர் டாக்டர் பி டி சுபா கேட்டுக் கொண்டுள்ளார்.
இந்த நிகழ்ச்சிக்கு சென்னை, தமிழ்நாடு வடக்கு தேசிய புள்ளியியல் அலுவலகத்தின் கள இயக்கப்பிரிவு மூலம் நடத்தப்படும் இந்த நிகழ்ச்சியை சென்னை ஐஐடி வளாகத்தில் திட்டம் மற்றும் மேம்பாட்டுத்துறை கூடுதல் தலைமைச் செயலாளர் திரு விக்ரம் கபூர் தொடங்கி வைக்கிறார். போட்டியில் வெற்றி பெறுபவர்களுக்கு ஐஐடி இயக்குனர் பேராசிரியர் வி காமகோடி பரிசுகளை வழங்குகிறார். முதல் பரிசு ரூ.5000, இரண்டாம் பரிசு 2000, மூன்றாம் பரிசு ரூ.2000 என ரொக்கப் பரிசு வழங்கப்படும். போட்டியில் பங்கேற்கும் அனைத்து மாணவர்களுக்கும் சான்றிதழ்கள் வழங்கப்படும்.
மத்திய அமைச்சரவை
மறைந்த திரு மனோகர் பாரிக்கருக்கு மரியாதை செலுத்தும் விதமாக கோவா பசுமை சர்வதேச விமான நிலையத்திற்கு அவருடையப் பெயரை வைப்பதற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கோவா மாநிலத்தின் 4 முறை முதல்வராகவும், மத்தியப் பாதுகாப்பு அமைச்சராகவும், பதவி வகித்த மறைந்த திரு மனோகர் பாரிக்கருக்கு மரியாதை செலுத்தும் விதமாக அவருடையப் பெயரை கோவா பசுமை சர்வதேச விமான நிலையத்திற்கு வைக்க வேண்டும் என்று முடிவெடுக்கப்பட்டது.
கோவா மாநில பொதுமக்களின் நன்மதிப்பை பெற்ற மறைந்த திரு மனோகர் பாரிக்கரை நினைவு கூறும் வகையில், கோவா பசுமை சர்வதேச விமான நிலையத்திற்கு ‘மனோகர் சர்வதேச விமான நிலையம் – மோபா, கோவா’.
கடந்த 2022 –ம் ஆண்டு டிசம்பர் மாதத்தில் கோவா பசுமை விமான நிலையத்தை பிரதமர் திறந்து வைத்தது நினைவிருக்கலாம்.
பாதுகாப்பு அமைச்சகம்
ராணுவசேவைகளுக்கு இடையிலான அமைப்பு  மசோதா - 2023 மக்களவையில் நிறைவேறியது
ராணுவ சேவைகளுக்கு இடையிலான அமைப்பு  மசோதா - 2023 மக்களவையில் நிறைவேற்றப்பட்டது. இந்த மசோதா, ராணுவ சேவைகளுக்கு இடையிலான அமைப்புகள் அல்லது அதனுடன் இணைக்கப்பட்ட அமைப்புகள், அவற்றில் பணியாற்றும் ஊழியர்கள் தொடர்பாக, தலைமைத் தளபதி மற்றும் தலைமை கமாண்டர், கமாண்டிங் அதிகாரி ஆகியோருக்கு, அனைத்து ஒழுங்கு மற்றும் நிர்வாக அதிகாரங்களை வழங்க வகைசெய்கிறது.
தற்போது, ராணுவவீரர்கள் தங்களுக்கென்று குறிப்பிட்ட சேவை சட்டங்களாக இருக்கும் ராணுவச் சட்டம் 1950, கடற்படைச் சட்டம் 1957, விமானப்படைச் சட்டம் 1950 ஆகியவற்றில் உள்ள விதிகளின்படி நிர்வகிக்கப்படுகிறார்கள். தவறான நடத்தை அல்லது ஒழுக்கமின்மை வழக்குகளை விரைவாக தீர்ப்பது மற்றும் பல நடவடிக்கைகளைத் தவிர்ப்பதன் மூலம் பொதுமக்களின் பணம் மற்றும் நேரத்தை மிச்சப்படுத்துவது போன்ற உறுதியான நன்மைகளை இந்த மசோதா உருவாக்கும்.
இந்த மசோதா முப்படைகளுக்கும் இடையே அதிக ஒருங்கிணைப்புக்கு வழிவகுக்கும்; வரும் காலங்களில் கூட்டான கட்டமைப்புகளை உருவாக்குவதற்கும், ராணுவத்தினரின் செயல்பாட்டை மேம்படுத்துவதற்கும் வலுவான அடித்தளத்தை அமைக்கும்.
மக்களவையில் இந்த மசோதாவை அறிமுகப்படுத்திய பாதுகாப்புத் துறை அமைச்சர் திரு. ராஜ்நாத் சிங், தேசத்தை வலுப்படுத்தும் நோக்கில் பிரதமர் திரு. நரேந்திர மோடி தலைமையிலான அரசு மேற்கொண்டு வரும் தொடர்ச்சியான ராணுவ சீர்திருத்தங்களின் ஒரு பகுதியாக இது உள்ளது என்றார். எதிர்கால சவால்களை ஒருங்கிணைந்த முறையில் எதிர்கொள்ள ராணுவப்பிரிவுகளிடையே ஒருங்கிணைப்பு மற்றும் கூட்டுத்தன்மையை நோக்கி மேற்கொள்ளப்பட்ட ஒரு முக்கியமான நடவடிக்கை இது என்று அவர் தெரிவித்தார்.
மனித வள மேம்பாட்டு அமைச்சகம்
இந்திரா காந்தி தேசிய திறந்தநிலைப் பல்கலைக்கழகத்தின் இணைய இந்தி முதுநிலைப் படிப்பை மத்திய மனிதவள மேம்பாடு அமைச்சர் அறிமுகப்படுத்தினார்
இந்திரா காந்தி தேசிய திறந்தநிலைப் பல்கலைக்கழகத்தின் இணைய இந்தி முதுநிலைப் படிப்பை  முகநூல் நேரலை நிகழ்ச்சியில் மத்திய மனிதவள மேம்பாடு அமைச்சர், திரு. ரமேஷ் பொக்ரியால் 'நிஷாங்க்' அறிமுகப்படுத்தினார். நிகழ்ச்சியில் பேசிய அமைச்சர், இது நமது "பதே இந்தியா ஆன்லைன்"  முயற்சியை வலுப்படுத்துமென்று கூறியதோடு இணையவழிக் கல்வியை ஊக்கப்படுத்துவதில் இந்திரா காந்தி தேசிய திறந்தநிலைப் பல்கலைக்கழகத்தின் பங்கை பாராட்டினார். இந்தியாவில் மட்டுமில்லாது, மொரீஷியஸ், ஃபிஜி மற்றும் சுரிநாம் ஆகிய நடுகளிலும் இந்தி முக்கியப் பங்காற்றி வருவதைக் குறிப்பிட்டார்.
தேசிய டிஜிட்டல் நூலகம், ஸ்வயம், ஸ்வயம் பிரபா, திக்ஷா மற்றும் இதர தளங்கள் நாடெங்கிலும் உள்ள லட்சக்கணக்கான கற்போருக்கு டிஜிட்டல் கல்வியை வழங்கி வருவதாகக் கூறிய அமைச்சர், இந்த திசையில் இந்திரா காந்தி தேசிய திறந்தநிலைப் பல்கலைக்கழகத்தின் முயற்சி இம்மாதிரியானத் திட்டங்களுக்கு உத்வேகம் அளிக்கும் என்றார். இதுவரை அணுகப்படாதவர்களுக்கு எட்டக்கூடிய வகையில் கல்வியை கொண்டு செல்வதற்கு இணையவழிக் கல்வியை ஊக்குவிக்கும் அரசின் உறுதியைப் பற்றி பேசிய அவர், இதில் இந்திரா காந்தி தேசிய திறந்தநிலைப் பல்கலைக்கழகத்தின் பங்கை புறம்தள்ள முடியாது என்று கூறினார்.
தன்னுடைய www.iop.ignouonline.ac.in என்னும் இணையதளத்தில் இணையவழிப் படிப்புகளை இந்திரா காந்தி தேசிய திறந்தநிலைப் பல்கலைக்கழகம் வழங்குகிறது. காணொளி மற்றும் ஒலி வடிவில் வகுப்புகள், பாடங்கள் ஆகியவற்றை இந்த இணையத் திட்டம் உள்ளடக்கி உள்ளது. இவை அனைத்தும் இணையதளத்தில் ஒரே சொடுக்கில் கிடைக்கிறது.
மத்திய பணியாளர் தேர்வாணையம்
குடிமைப் பணிகளுக்கான  தேர்வு, 2020 - எழுத்து தேர்வு முடிவுகள்
மத்திய பணியாளர் தேர்வாணையம், 2021 ஜனவரி 8 முதல் 17 வரை நடத்திய குடிமைப் பணிகளுக்கான  தேர்வின் அடிப்படையில் இந்திய ஆட்சிப் பணி, இந்திய அயலுறவுப் பணி, இந்திய காவல் பணி மற்றும் இதர மத்திய சேவைகளுக்கான  நேர்முகத் தேர்வுக்காக தேர்ச்சி பெற்ற தேர்வர்களின் பட்டியல் வெளியிடப்பட்டுள்ளது.
இந்த விண்ணப்பதாரர்களின் தேர்வு தற்காலிகமானதாகும். அனைத்து விதங்களிலும் தகுதியுடையவராக இருக்கும் பட்சத்தில் மட்டுமே அவர்கள் பணிக்கு தேர்ந்தெடுக்கப்படுவார்கள். வயது, கல்வி தகுதி, சமுதாயம், உடல் ஊனம்  குறித்த அசல் ஆவணங்களை நேர்முகத் தேர்வின் போது அவர்கள் சமர்பிக்க வேண்டும்.
நேர்முகத் தேர்வு குறித்த விவரங்கள் ஆணையத்தின் இணைய தளத்தில் பதிவேற்றம் செய்யப்படும். மின்-அழைப்பு கடிதம் மூலமாகவும் விண்ணப்பதாரர்களுக்கு தெரிவிக்கப்படும். நேர்முகத் தேர்வு தேதி மற்றும் நேரத்தை மாற்றக் கோரும் எந்த கோரிக்கையும் ஏற்கப்படமாட்டாது.
மேலும் விவரங்களுக்கு http://www.upsc.gov.in மற்றும் https://www.upsconline.in ஆகிய தளங்களை விண்ணப்பதாரர்கள் பார்க்கலாம்.
மின்-அழைப்பு கடிதத்தை பதிவிறக்கம் செய்ய முடியாதவர்கள் ஆணையத்தை கடிதம் மூலமாகவோ அல்லது - 23385271/23381125/23098543 ஆகிய தொலைபேசி எண்களையோ அல்லது 011-23387310, 011-23384472 ஆகிய தொலைநகலி எண்களையோ அல்லது csm-upsc[at]nic[dot]in என்னும் மின்னஞ்சல் முகவரியையோ உடனடியாக அணுக வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1707037
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தேசிய மீன்வள வாரியத்திற்கு இந்திய-வேளாண்தொழில் விருது 2022
மத்திய மீன்வளத்துறை அமைச்சகத்தின் கீழ் ஐதராபாத்தில் இயங்கும் தேசிய மீன்வளத்துறை வாரியத்திற்கு, 2022க்கான இந்திய-வேளாண்தொழில் விருது வழங்கப்பட்டது.
மத்திய அரசின் இந்திய உணவு மற்றும் வேளாண் சபையானது, தேசிய மற்றும சர்வதேச தொழில்துறை சங்கங்களின் கூட்டமைப்பு ஆகும்.
இந்த சபையின் சார்பில், புதுதில்லியின் பூசா வளாகத்தில் உள்ள இந்திய வேளாண் ஆராய்ச்சி நிறுவனத்தில், இந்திய-சர்வதேச வேளாண் வர்த்தகம் மற்றும் தொழில்நுட்பக் கண்காட்சி 2022 நடைபெறுகிறது. நவம்பர் 9ம் தேதி தொடங்கிய இந்தக் கண்காட்சி நவம்பர் 11ம் தேதி நிறைவடைய உள்ளது.
இந்தக் கண்காட்சியில், உணவு, வேளாண்மை, தோட்டக்கலை, கால்நடை பராமரிப்பு, மீன்வளம் மற்றும் அதனைச் சார்ந்த துறைகளில் மேற்கொள்ளப்பட்டுள்ள நவீன சாதனைகளை விளக்கும் தயாரிப்புகள் காட்சிக்கு வைக்கப்பட்டுள்ளன.
இந்த நிகழ்ச்சியின் ஒருபகுதியாக, ஐதராபாத்தில் இயங்கும் மத்திய அரசின் தேசிய மீன்வள வாரியத்திற்கு 2022க்கான இந்திய- வேளாண் தொழில் விருது வழங்கப்பட்டது. இதனை மத்திய மீன்வளத்துறை இணை அமைச்சர் திரு.சஞ்ஜீவ் குமார் பால்யன், நித்தி ஆயோக் உறுப்பினர் திரு. ரமேஷ் சந்த் ஆகியோர் வழங்க, விருதை தேசிய மீன்வள வாரியத்தின் தலைமை நிர்வாகி சுவர்னா சந்திரப்பாகரி பெற்றுக்கொண்டார்.
ரெயில்வே அமைச்சகம்
21,939 மெட்ரிக் டன்னுக்கும் அதிகமான திரவ மருத்துவ பிராணவாயுவை ஆக்சிஜன் எக்ஸ்பிரஸ்கள் நாடு முழுவதும் விநியோகித்துள்ளன
தமிழகம், கர்நாடகா, ஹரியானாவுக்கு தலா 2,000 மெட்ரிக் டன்னுக்கும் அதிகமாக வழங்கப்பட்டுள்ளது
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் வழங்கும் இந்திய ரயில்வே,
இதுவரை 1,304 டேங்கர்களில் 21,939 மெட்ரிக் டன் பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்துள்ளது.
இதுவரை 321 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவ ஆக்ஸிஜன் வழங்கப்பட்டுள்ளது.
தற்போது 46 டேங்கர்களில் 827-க்கும் அதிகமான மெட்ரிக் டன் பிராணவாயுவுடன் 11 ரயில்கள் பயணித்துக் கொண்டிருக்கின்றன.
தமிழகம், கர்நாடகா மற்றும் ஹரியானாவுக்கு தலா 2,000 மெட்ரிக் டன்னுக்கும் அதிகமாக திரவ மருத்துவ பிராணவாயு வழங்கப்பட்டுள்ளது.
ஆந்திரப்பிரதேசம் மற்றும் தெலங்கானாவுக்கு முறையே 1800 மற்றும் 1900 மெட்ரிக் டன்னுக்கும் அதிகமான
திரவ மருத்துவ பிராணவாயு வழங்கப்பட்டுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 2,016 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5527 மெட்ரிக் டன், ஹரியானாவிற்கு 2034 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 2115 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 1896 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 380 மெட்ரிக் டன், தெலங்கானாவிற்கு 1978 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 240 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
-------
(Visitor Counter : 144
உள்துறை அமைச்சகம்
சுஸ்ரீ லதா மங்கேஷ்கரின் மறைவுக்கு அஞ்சலி செலுத்தும் வகையில் பிப்ரவரி 6ஆம் தேதி முதல் இரண்டு நாட்கள் அரசு துக்கம் அனுசரிக்கப்படுகிறது.
சுஸ்ரீ லதா மங்கேஷ்கர் இன்று காலமானார் என்பதை இந்திய அரசு ஆழ்ந்த வருத்தத்துடன் அறிவித்துள்ளது. மறைந்த பிரமுகருக்கு மரியாதை செலுத்தும் வகையில், இந்தியா முழுவதும் இன்று முதல் இரண்டு நாட்கள் அரசுமுறை துக்கம் அனுசரிக்க இந்திய அரசு முடிவு செய்துள்ளது.
06.02.2022 மற்றும் 07.02.2022 ஆகிய நாட்களில் இந்தியா முழுவதும் தேசியக் கொடி அரைக்கம்பத்தில் பறக்கவிடப்படும், மேலும் அரசுமுறை உபசரிப்பு மற்றும் பொழுதுபோக்கு எதுவும் இருக்காது.
சுஸ்ரீ லதா மங்கேஷ்கருக்கு அரசு மரியாதையுடன் இறுதிச்சடங்கு நடத்துவது என்றும் முடிவு செய்யப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொரோனா தொற்றுகளின் எண்ணிக்கை இந்தியாவில் தொடர்ந்து குறைந்து வருகிறது
மொத்த பாதிப்புகளுடன் ஒப்பிடும் போது, தற்போது சிகிச்சையில் உள்ள கொரோனா வைரஸ் நோயாளிகளின் எண்ணிக்கை இந்தியாவில் தொடர்ந்து குறைந்து கொண்டே வருகிறது.
நாட்டின் மொத்த பாதிப்புகளில் தற்போது சிகிச்சையில் உள்ளவர்களின் எண்ணிக்கை 15.11 சதவீதம் ஆகும் . ஆகஸ்டு 1 அன்று 33.32 சதவீதமாக இருந்த சிகிச்சை பெறுபவர்களின் விகிதம், தற்போது 15.11 சதவீதமாக இருக்கிறது. இரண்டு மாதங்களில் பாதிக்கும் அதிகமாகக் குறைந்துள்ளது.
கடந்த 24 மணி நேரத்தில் 86,428 நோயாளிகள் குணமடைந்த நிலையில், குணமடைந்தோரின் விகிதம் 83.33 சதவீதத்தை இன்று தொட்டுள்ளது. இது வரை குணமடைந்தவர்களின் எண்ணிக்கை 51,87,825 ஆகும்.
தினமும் அதிக அளவிலான குணமடைதல்களை இந்தியா கண்டு வரும் நிலையில், புதிய பாதிப்புகளை விட குணமடைதல்கள் அதிகம் என்று பல மாநிலங்கள்/யூனியன் பிரதேசங்கள் தகவல் அளித்து வருகின்றன.
தினமும் குணமடைவோரின் சராசரி எண்ணிக்கை இதுவரை இல்லாத அளவில் கடந்த சில நாட்களாக 90 ஆயிரத்தை தொட்டுள்ளது.
முழுமையான அணுகுமுறையின் மூலம் மத்திய அரசின் தலைமையிலான திட்டங்களை கவனத்துடனும், திறமையுடனும் செயல்படுத்திய காரணத்தால் குணமடைபவர்களின் எண்ணிக்கை இந்தியாவில் அதிக அளவில் உயர்ந்து வருகிறது.
பரிசோதனை, கண்டறிதல், கண்காணிப்பு, சிகிச்சை மற்றும் தொழில்நுட்பம் ஆகிய ஐந்து அம்சங்களின் மீது கவனம் செலுத்தியதால் நாடு முழுவதும் சிறப்பான பலன் கிடைத்து வருகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660258
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 184.31 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 13,672 ஆக குறைந்துள்ளது
இந்தியாவில் தற்போது சிகிச்சை பெறுவோரின் எண்ணிக்கை 13,672 ஆக குறைந்துள்ளது.
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 184.31 கோடிக்கும் அதிகமான  டோஸ்கள் செலுத்தப்பட்டுள்ளன. 2,20,52,965 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.60 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,918. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,90,922.
இந்தியாவில் கடந்த 24 மணி நேரத்தில் 1,335 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 6,06,036 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.97 கோடி . வாராந்திரத் தொற்று 0.23 சதவீதமாக உள்ளது. தினசரித் தொற்று விகிதம் 0.22 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812191
சிறப்பு சேவைகள் மற்றும் கட்டுரைகள்
ஃபெனெக் ஃபாக்குஎனப்படும் 2 அரியவகைஉயிரினங்கள் மீட்பு
சென்னை விமான நிலையச் சுங்கத்துறையினருக்குக் கிடைத்த ரகசியத் தகவலின் அடிப்படையில், பாங்காக்கில் இருந்து 06.12.22 அன்று டிஜி-337 என்ற எண் கொண்ட விமானம் மூலம் சென்னை வந்த ஒரு ஆண் பயணியிடம் சுங்கத்துறை அதிகாரிகள் விசாரணை மேற்கொண்டனர். இந்திய பாஸ்போர்ட்டுடன் வந்த அவரது உடமைகளைப் பரிசோதித்ததில், ஒரு பையில் அரிய வகையைச் சேர்ந்த ஃபெனெக் ஃபாக் எனப்படும் உயிரினம் இரண்டு இருந்தது, கண்டுபிடிக்கப்பட்டுக் கைப்பற்றப்பட்டது. உயிருடன் இருந்த 2 ஃபெனெக் ஃபாக்குகளும், தாய் ஏர்வேஸ் விமானம் மூலம் மீண்டும் பாங்காக்கிற்கு அனுப்பிவைக்கப்பட உள்ளன. தொடர்ந்து விசாரணை மேற்கொள்ளப்பட்டு வருகிறது.
இந்தத் தகவலை, சென்னை சர்வதேச விமாநிலையத்தின் சுங்கத்துறை முதன்மை ஆணையர் டாக்டர் எம். மேத்யூ ஜாலி வெளியிட்டுள்ள செய்திக்குறிப்பில் தெரிவித்துள்ளார்.
வணிகம் மற்றும் தொழில்துறை அமைச்சகம்
மார்ச்-2023-க்கான எட்டு முக்கிய தொழில் துறைகளின் குறியீட்டு எண் 
எட்டு முக்கிய தொழில் துறைகளில் குறியீட்டு எண் மார்ச் 2022ஐ ஒப்பிடுகையில், மார்ச் 2023-ல் 3.6 சதவீதமாக  அதிகரித்தது. நிலக்கரி, உரம், எஃகு, இயற்கை எரிவாயு, சுத்திகரிப்பு பொருட்கள் ஆகியவற்றின் உற்பத்தி கடந்த ஆண்டின் இதே காலகட்டத்தை விட, மார்ச் 2023-ல் அதிகரித்தது. நிலக்கரி, கச்சா எண்ணெய், சுத்திகரிப்புப் பொருட்கள், உரம், எஃகு, சிமெண்ட், மின்சாரம் ஆகிய எட்டு தொழில் துறைகள் தொழில் உற்பத்தி குறியீட்டில் 40.27 சதவீதத்தைக் கொண்டுள்ளன.
நிலக்கரி உற்பத்தி 12.2 சதவீதமும், இயற்கை எரிவாயு உற்பத்தி 2.8 சதவீதமும், பெட்ரோலிய சுத்திகரிப்பு பொருட்களின் உற்பத்தி 1.5 சதவீதமும், உரங்களின் உற்பத்தி 9.7 சதவீதமும், எஃகு உற்பத்தி 8.8 சதவீதமும் கடந்த 2022-ம் ஆண்டு மார்ச் மாதத்தை விட 2023-ம் ஆண்டு மார்ச் மாதத்தில் அதிகரித்துள்ளது.
கச்சா எண்ணெய் உற்பத்தி 2.8 சதவீதமும், சிமெண்ட் உற்பத்தி 0.8 சதவீதமும், மின்சார உற்பத்தி 1.8 சதவீதமும் கடந்த 2022-ம் ஆண்டு மார்ச் மாதத்தை விட, 2023 மார்ச் மாதத்தில் உற்பத்தி குறைந்தது
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 198.34 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 198.34 கோடிக்கும் மேற்பட்ட (1,98,34,52,325தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.21 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850750
ரெயில்வே அமைச்சகம்
2023ம் ஆண்டுக்குள் ரயில்வே அகலப் பாதை முழுவதும் 100% மின்மயமாக்கம்: ரயில்வே அமைச்சர் திரு. பியூஷ் கோயல் தகவல்
ரயில்வே அமைச்சர் பியூஷ் கோயல், மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
ரயில்வே நிலையங்களை நவீனமயமாக்கும் பணிகள் நாடு முழுவதும் பல பகுதிகளில் நடக்கின்றன. மேற்கு ரயில்வேயில் காந்தி நகர் ரயில் நிலையம், மேற்கு மத்திய ரயில்வேயில் ஹபிப்கன்ச் , வடகிழக்கு ரயில்வேயில் கோமதி நகர் ரயில் நிலையம், வடக்கு ரயில்வேயில் அயோத்தியா ரயில் நிலையம் ஆகிய இடங்களில் மறுசீரமைப்பு பணிகள் நடக்கின்றன.
நாக்பூர், குவாலியர், அமிர்தசரஸ், சபர்மதி, நெல்லூர், புதுச்சேரி, டேராடூன் மற்றும் திருப்பதி ஆகிய 8 ரயில் நிலையங்களை பொதுத்துறை மற்றும் தனியார் துறை பங்களிப்புடன் சீரமைக்க சமீபத்தில் டெண்டர் கோரப்பட்டுள்ளது. இதில் தனியார் நிறுவனங்கள் பல ஆர்வம் காட்டியுள்ளன. இது தொடர்பாக வெளிநாட்டு நிறுவனங்களுடன் ரயில்வேத்துறை எந்த புரிந்துணர்வு ஒப்பந்தமும் செய்யவில்லை.
சரக்கு ரயில் போக்குவரத்தை மேம்படுத்த, தற்போதுள்ள சரக்கு ரயில் முனையங்களை நவீனப்படுத்துவது, புதிய சரக்கு ரயில் முனையங்களை தொடங்குவது அவசியம். சரக்கு ரயில் முனையங்களில் 60 பணிகள் ரூ. 1,975 கோடியில் மேம்படுத்துவதற்கு ஒப்புதல் அளிக்கப்பட்டுள்ளது. இவற்றில் 31 பணிகள் முடிவடைந்து விட்டன. மற்ற பணிகள் பல்வேறு நிலைகளில் நடந்து கொண்டிருக்கின்றன.
உரங்களை கொண்டு செல்வதற்கு சரக்கு பெட்டிகளை பதிவு செய்வதில் எந்த கட்டுப்பாடும் இல்லை. ரயில்வேயிடம் போதிய அளவில் சரக்குரயில் பெட்டிகள் நாடு முழுவதும் பல இடங்களில் உள்ளன. கடந்த ஏப்ரல் 1ம் தேதி முதல் செப்டம்பர் 15ம் தேதி வரை, 24.26 மில்லியன் டன் உரங்களை இந்திய ரயில்வே கொண்டு சென்றுள்ளது. இது கடந்தாண்டு இதே காலத்தில் கொண்டு செல்லப்பட்ட அளவை விட 7.44 சதவீதம் அதிகம்.
2023ம் ஆண்டுக்குள் ரயில்வே அகலப் பாதை முழுவதையும் 100% மின்மயமாக்க ரயில்வே அமைச்சகம் திட்டமிட்டுள்ளது. நாடு முழுவதும் 63,631 கி.மீ தூரத்துக்கு அகல ரயில் பாதை உள்ளது. இதில் 39,866 கி.மீ தூரம் மின்மயமாக்கப்பட்டுள்ளது. இன்னும் 23,765 கி.மீ தூரம் மின்மயமாக்க வேண்டியுள்ளது. ரயில்வே திட்டங்கள் மாநில வாரியாக செயல்படுத்தப்படுவதில்லை. மண்டல வாரியாக செயல்படுத்தப்படுகின்றன.
(Visitor Counter : 97
ரெயில்வே அமைச்சகம்
மொத்தம் 5231 ரயில் பெட்டிகள் கொவிட் நல மையங்களாக மாற்றியமைப்பு
ரயில்வேத்துறை 5231 ரயில் பெட்டிகளை கொவிட் நல மையங்களாக மாற்றியமைத்துள்ளது. இந்த ரயில் பெட்டிகளை, கொவிட்-19 தொற்றால் பாதிக்கப்பட்டுள்ளவர்களை தனிமைப்படுத்தும் வசதிகள் அதிகமாக தேவைப்படும் மாநிலங்கள் பயன்படுத்திக் கொள்ளலாம். மத்திய சுகாதாரம் மற்றும் குடும்பநல அமைச்சகமும், நிதி ஆயோக்கும் வடிவமைத்துள்ள ஒருங்கிணைந்த கொவிட் திட்டத்தின் ஒரு பகுதிதான் இந்த மாற்றியமைக்கப்பட்ட ரயில் பெட்டிகளாகும். மொத்தம் 215 ரயில் நிலையங்களில், 85 ரயில் நிலையங்களில் ரயில்வேத்துறை மருத்துவ வசதிகளை அளிக்கிறது.
-----
(Visitor Counter : 118
கலாசாரத்துறை அமைச்சகம்
விடுதலையின் அமுதப் பெருவிழாவின் ஒரு பகுதியாக, சத்யாகிரகி விஞ்ஞானி ஜே.சி.போஸ்ஸின் பங்களிப்பு குறித்த சர்வதேச கருத்தரங்கம்
நாட்டின் விடுதலையின் அமுதப் பெருவிழாவின் ஒருபகுதியாக, மத்திய கலாச்சாரத்துறை மற்றும் அறிவியல் தொழில்நுட்பத்துறை சார்பில், டெல்லியில், சத்யாகிரகி விஞ்ஞானி ஜே.சி. போஸ்ஸின் பங்களிப்பு குறித்த 2 நாள் சர்வதேசக் கருத்தரங்கம் புதுடில்லியில் நடைபெற்றது.
இந்திர பிரசாத விஞ்ஞான் பாரதி மற்றும் பல்கலைக்கழகங்களின் முன்னேற்ற மையம் சார்பில் ஏற்பாடு செய்யப்பட்டிருந்த இந்தக் கருத்தரங்கில், மத்திய கலாச்சார அமைச்சகத்தின் சார்பில், திருமதி பிரியங்கா சந்திரா பங்கேற்று, மாணவர்களுக்கும், பார்வையாளர்களுக்கும் விடுதலையின் 75ம் ஆண்டு அமுதப் பெருவிழா குறித்தும், வலிமையான தேசத்தைக் கட்டமைப்பதில், அனைத்து சமூக மக்களின் பங்களிப்பின் முக்கியத்துவம் குறித்தும் எடுத்துரைத்தார்.
இதில் சுமார் 300 பள்ளி மாணவ-மாணவிகள் தாவரங்களின் வளர்ச்சி குறித்து அளவிடும் கிரிஸ்கோகிராஃப் கிட் அசம்பிளி கருவியின் மூலம் தாவரங்களின் வளர்ச்சி குறித்து அறிந்துகொண்டனர். தாவரங்களுக்கும் உயிர் உண்டு என்பதை நிரூபிக்கும் கருவியை தேசிய அளவில் பயன்படுத்தி சாதனை படைக்கப்பட்டிருப்பது இதுவே முதன் முறையாகும்.
அதேபோல இரவுநேர வானியல் நிகழ்வுகளைக் கண்டுகளிப்பதற்காக வைத்திருந்த டெலஸ்கோப் வசதியும், பார்வையாளர்களை வெகுவாகக் கவர்ந்தது. இந்த நிகழ்ச்சியின் ஒரு பகுதியாக, பள்ளி, கல்லூரி மாணவ-மாணவிகளுக்கும், ஆசிரியர்களுக்கும், ஜே.சி.போஸ் குறித்த கட்டுரை, கவிதை மற்றும், பேச்சுப் போட்டிகள் நடத்தப்பட்டன. இறுதியாக கலாச்சார நடன நிகழ்ச்சிகளுக்கும் ஏற்பாடு செய்யப்பட்டிருந்தன.